**TEHNIČKA KULTURA**

**KRITERIJI OCJENJIVANJA**

|  |  |  |  |
| --- | --- | --- | --- |
| **Ocjena** | **Usvojenost znanja** | **Vježbe i praktičan rad** | **Samostalnost i odgovornost** |
| **odličan ( 5 )** | Učenik je usvojio sve ključne pojmove, usvojene sadržaje primjenjuje u životnom okruženju, analizira konkretne teme. | Kreativno primjenjuje stečena znanja, samostalno izrađuje zadani cilj praktične vježbe, objedinjuje više dijelova u cjelinu, stvara nove vrijednosti.  Uočava i ispravlja vlastite pogreške.  Točan je, uredan i precizan u radu (crtež, tehničke tvorevine, rad na računalu). | Učenik veoma aktivno sudjeluje u nastavnom procesu, prosuđuje korisnost i ispravnost novih sadržaja, donosi valjane zaključke o sadržaju novog gradiva, vrednuje svoj rad i rad drugih učenika, kreativan je i ima organizacijske potencijale.  Učenik redovito nosi pribor, ne zaboravlja svoje obaveze. Pridržava se pravila kućnog reda.  Vodi brigu o okolišu i svjestan je potrebe zaštite okoliša. Svojim pozitivnim stavom utječe na okolinu. |
| **vrlo dobar ( 4 )** | Učenik je usvojio ključne pojmove, razumije memorirane sadržaje, potrebna mu je manja pomoć ili potpitanje. | Učenik primjenjuje stečena znanja, potrebna mu je manja pomoć u radu. Izvrsno rukuje opremom, alatima, aparatima i strojevima.  Ispravlja vlastite pogreške.  Točan je i precizan u radu (crtež, tehničke tvorevine, rad na računalu). | Učenik aktivno sudjeluje u nastavnom procesu, vrednuje svoj rad i rad drugih učenika, kreativan je i otvoren za primanje novih sadržaja.  Redovito nosi pribor, rijetko zaboravlja svoje obaveze. Pridržava se pravila kućnog reda.  Vodi brigu o okolišu i svjestan je potrebe zaštite okoliša. |
| **dobar ( 3 )** | Učenik je djelomično usvojio ključne pojmove, potrebna mu je pomoć i potpitanja. | Učenik dobro rukuje opremom, alatima, aparatima i strojevima.  Teže i neprecizno odrađuje zadane zadatke, potrebna mu je pomoć u radu.  Ne uočava pogreške.  Radovi su često neprecizni (crtež, tehničke tvorevine, rad na računalu). | Učenik povremeno sudjeluje aktivno na nastavi, otvoren je za primanje novih sadržaja.  Povremeno zaboravlja svoj pribor.  Povremeno je potrebno upozoravati učenika na obveze i pravila kućnog reda.  Povremeno zanemaruje brigu o okolišu. |
| **dovoljan ( 2 )** | Učenik je usvojio minimum potrebnog znanja, može prepoznati ključne pojmove uz pomoć. Prisutna su stalna potpitanja i objašnjenja učitelja, navodi ga se na odgovore. | Učenik loše rukuje opremom, alatima, aparatima i strojevima.  Oponaša druge učenike.  Potrebna mu je stalna pomoć.  Često griješi i ne uočava pogreške. Radovi su neprecizni, netočni i neuredni (crtež, tehničke tvorevine, rad na računalu). | Učenik je neaktivan, reagira na poticaje.  Često zaboravlja svoj pribor.  Često je potrebno ponavljati obveze učenika i pravila kućnog reda.  Učenik često zanemaruje brigu o okolišu. |
| **nedovoljan ( 1 )** | Učenik nije usvojio temeljna znanja, ne prepoznaje bitne pojmove. | Učenik ne sudjeluje u praktičnom radu (crtež, tehničke tvorevine, rad na računalu). | Učenik ne prati nastavu, nezainteresiran je i neaktivan.  Ne surađuje s drugim učenicima.  Ne usvaja savjet i pomoć nastavnika.  Ometa druge učenike u radu.  Često zaboravlja svoj pribor.  Često je potrebno ponavljati obveze učenika i pravila kućnog reda.  Zanemaruje brigu o okolišu. |

Učitelj: Hatka Adrović